CELEX: 32021D0117
Language: et
Date: 2021-02-01 00:00:00
Title: Komisjoni rakendusotsus (EL) 2021/117, 1. veebruar 2021, millega muudetakse rakendusotsust (EL) 2019/919 väikelaevu käsitlevate harmoneeritud standardite osas seoses bensiinimootori ja/või bensiinipaagi sektsioonide ventilatsiooniga ning elektriventilaatoritega

2.2.2021   
               
               
                  ET
               
               
                  Euroopa Liidu Teataja
               
               
                  L 36/39
               
            
         KOMISJONI RAKENDUSOTSUS (EL) 2021/117,
         1. veebruar 2021,
         millega muudetakse rakendusotsust (EL) 2019/919 väikelaevu käsitlevate harmoneeritud standardite osas seoses bensiinimootori ja/või bensiinipaagi sektsioonide ventilatsiooniga ning elektriventilaatoritega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2013/53/EL (2) artikliga 14 eeldatakse, et tooted, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja mis on sätestatud direktiivi 2013/53/EL artikli 4 lõikes 1 ja kõnealuse direktiivi I lisas.
                  
               
                     (2)
                  
                  
                     Komisjoni rakendusotsusega C(2015) 8736 (3) esitas komisjon Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada ja läbi vaadata direktiivi 2013/53/EL toetavad harmoneeritud standardid, milles käsitletakse direktiivi 2013/53/EL artikli 4 lõikes 1 ja kõnealuse direktiivi I lisas sätestatud olulisi nõudeid, mis on rangemad võrreldes Euroopa Parlamendi ja nõukogu kehtetuks tunnistatud direktiiviga 94/25/EÜ (4).
                  
               
                     (3)
                  
                  
                     Rakendusotsusega C(2015) 8736 paluti CENil ja Cenelecil samuti vaadata läbi standardid, mille viited avaldati komisjoni teatisega 2015/C 087/01 (5).
                  
               
                     (4)
                  
                  
                     Rakendusotsuses C(2015) 8736 esitatud taotluse alusel vaatas CEN läbi harmoneeritud standardi EN ISO 11105:2017, mille viide on avaldatud komisjoni teatisega 2018/C 209/05 (6). Selle tulemusena võeti vastu harmoneeritud standard EN ISO 11105:2020 „Väikelaevad. Bensiinimootori ja/või bensiinipaagi sektsioonide ventilatsioon“.
                  
               
                     (5)
                  
                  
                     Komisjon hindas koos CENiga, kas CENi koostatud harmoneeritud standard EN ISO 11105:2020 vastab rakendusotsuses C(2015) 8736 esitatud taotlusele.
                  
               
                     (6)
                  
                  
                     Standardis EN ISO 11105:2020 on sätestatud paigaldusnõuded bensiinimootori ja bensiinipaagi sektsioonide ventileerimiseks väikelaevadel, millel on käitamise, elektri tootmise ja mehaanilise võimsuse jaoks bensiinimootorid, et vältida plahvatusohtlike gaaside kogunemist neisse sektsioonidesse.
                  
               
                     (7)
                  
                  
                     Standardi EN ISO 11105:2020 sisu vastab asjakohastele nõuetele, mis on sätestatud direktiivi 2013/53/EL artikli 4 lõikes 1 ning kõnealuse direktiivi I lisa A osa punktides 5.1.2 ja 5.2.2. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (8)
                  
                  
                     Standard EN ISO 11105:2020 asendab standardi EN 11105:2017. Seepärast on vaja kustutada Euroopa Liidu Teataja C-seeriast viide harmoneeritud standardile EN ISO 11105:2017.
                  
               
                     (9)
                  
                  
                     Selleks et anda tootjatele piisavalt aega valmistuda standardi EN ISO 11105:2020 kohaldamiseks, on vaja standardi EN ISO 11105:2017 viite kustutamine edasi lükata.
                  
               
                     (10)
                  
                  
                     Standard EN ISO 11105:2020 asendab ka standardi EN ISO 9097:2017 „Väikelaevad. Elektriventilaatorid“, mille viide on avaldatud teatisega 2018/C 209/05. Standardis EN ISO 9097:2017 käsitletakse üldnõudeid elektriventilaatorite kohta, mis on paigaldatud väikelaevadele. Seepärast on vaja kustutada Euroopa Liidu Teataja C-seeriast viide harmoneeritud standardile EN ISO 9097:2017.
                  
               
                     (11)
                  
                  
                     Komisjoni rakendusotsuse (EL) 2019/919 (7) I lisas on loetletud viited harmoneeritud standarditele, mille puhul eeldatakse vastavust direktiivile 2013/53/EL. Viide harmoneeritud standardile EN ISO 11105:2020 tuleks lisada kõnealuse rakendusotsuse I lisasse.
                  
               
                     (12)
                  
                  
                     Rakendusotsuse (EL) 2019/919 II lisas on loetletud viited direktiivi 2013/53/EL toetuseks koostatud harmoneeritud standarditele, mis kustutatakse Euroopa Liidu Teatajast. Viide harmoneeritud standarditele EN ISO 11105:2017 ja EN ISO 9097:2017 tuleks lisada kõnealuse rakendusotsuse II lisasse.
                  
               
                     (13)
                  
                  
                     Seepärast tuleks rakendusotsust (EL) 2019/919 vastavalt muuta.
                  
               
                     (14)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/919 muudetakse järgmiselt:
            
                        1)
                     
                     
                        I lisa muudetakse vastavalt käesoleva otsuse I lisale.
                     
                  
                        2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            II lisa punkti 2 kohaldatakse alates 1. augustist 2022.
         
         
            Brüssel, 1. veebruar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 20. novembri 2013. aasta direktiiv 2013/53/EL, mis käsitleb väikelaevu ja jette ning millega tunnistatakse kehtetuks direktiiv 94/25/EÜ (ELT L 354, 28.12.2013, lk 90).
         
            (3)  Komisjoni 15. detsembri 2015. aasta rakendusotsus C(2015) 8736 Euroopa Parlamendi ja nõukogu 20. novembri 2013. aasta direktiivi 2013/53/EL (mis käsitleb väikelaevu ja jette ning millega tunnistatakse kehtetuks direktiiv 94/25/EÜ) toetava standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardikomiteele seoses väikelaevade ja jettidega.
         
            (4)  Euroopa Parlamendi ja nõukogu 16. juuni 1994. aasta direktiiv 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta (EÜT L 164, 30.6.1994, lk 15).
         
            (5)  Komisjoni teatis, mis on seotud Euroopa Parlamendi ja nõukogu 16. juuni 1994. aasta direktiivi 94/25/EÜ (väikelaevu käsitlevate liikmesriikide õigus- ja haldusnormide ühtlustamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 87, 13.3.2015, lk 1).
         
            (6)  Komisjoni teatis seoses Euroopa Parlamendi ja nõukogu direktiivi 2013/53/EL (väikelaevade ja jettide kohta ning direktiivi 94/25/EÜ kehtetuks tunnistamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 209, 15.6.2018, lk 137).
         
            (7)  Komisjoni 4. juuni 2019. aasta rakendusotsus (EL) 2019/919 Euroopa Parlamendi ja nõukogu direktiivi 2013/53/EL toetuseks koostatud väikelaevu ja jette käsitlevate harmoneeritud standardite kohta (ELT L 146, 5.6.2019, lk 106).
      
      
         
            I LISA
            Rakendusotsuse (EL) 2019/919 I lisasse lisatakse kanne 34:
            
               
                           Nr
                        
                        
                           Viide standardile
                        
                     
                           „34.
                        
                        
                           EN ISO 11105:2020
                        
                     
                            
                        
                        
                           Väikelaevad. Bensiinimootori ja/või bensiinipaagi sektsioonide ventilatsioon“.
                        
                     
         
      
      
         
            II LISA
            Rakendusotsuse (EL) 2019/919 II lisa muudetakse järgmiselt:
            
                        1)
                     
                     
                        lisatakse kanne 31:
                        
                                    Nr
                                 
                                 
                                    Viide standardile
                                 
                              
                                    „31.
                                 
                                 
                                    EN ISO 9097:2017
                                    Väikelaevad. Elektriventilaatorid“;
                                 
                              
                  
                        2)
                     
                     
                        lisatakse kanne 32:
                        
                                    Nr
                                 
                                 
                                    Viide standardile
                                 
                              
                                    „32.
                                 
                                 
                                    EN ISO 11105:2017
                                    Väikelaevad. Bensiinimootori ja/või bensiinipaagi sektsioonide ventilatsioon“.